R & A Leisure | LekkeSlaap
Vanaf R240 per nag (plek vir 2)
R & A Leisure is buite Bela-Bela in Limpopo geleë en bied 'n verskeidenheid akkommodasie en doendinge vir oordeelkundige natuurliefhebbers, gesinne, vriende en diegene wat net 'n bietjie alleen wil wees.
Gaste kan heerlik op die wandelpad deur die inheemse bos stap en hulself verkyk aan die voëllewe en die kleinwild. Gaan koel lekker af in die seekoeiswembad, geniet 'n drankie by die Bela Cruz-kroeg, en 'n potjie pool, -tafeltennis of veerpyltjies in die ontspanningsaal. Heelwat doendinge, soos krieket, sokker, "rounders" en 'n springkasteel, is beskikbaar vir die jongspan. En daar is ook nog 'n opblaas-swembad vir die peuters.
Stap oor na die boma en maak 'n potjie op die kole, of pak jou hout op een van die 8 braaiplekke en wys vir almal wie die braaikoning is. Hout, vuuraanstekers, braaipakke en meer is beskikbaar by die snoepwinkel. Die oord bied natuurlik ook 'n verskeidenheid peuselgeregte wat in die Rizzler Kitchen voorberei word.
Ons het safari-tente, kampeerplekke, 'n gastehuis en snoesige huthuisies. Al die safari-tente staan onder skadubome en elke tent bied slaapplek vir 2 persone. Besoekers is natuurlik welkom om hul eie tente en karavane saam te bring (die karavaanstaanplekke het water en elektrisiteit). Dan is daar ook nog 3 houthuisies wat elkeen slaapplek vir 2 persone bied. Bedlinne en breekware word voorsien vir die tente en hutte.
Besoekers wat in die tente en huisies tuisgaan of kampeer het toegang tot die nabygeleë ablusiegeriewe (warm water is beskikbaar). Die vroue se ablusieblok is toegerus met 'n privaat stort, privaat badkamer, 2 wasbakke, 2 toilette en muurproppe. En die mans se ablusiegeriewe bestaan uit 2 privaat storte, 2 wasbakke, 2 toilette en daar is ook muurproppe. Moet ook nie vergeet van die Bela Cruz-kroeg en die ontspanningsaal nie.
Die lodge het 3 dubbel-suites en die gastehuis het 'n volledig toegeruste kombuis met toebehore, breekware eetgerei, en 'n eetkamer en sitkamer. Ons maak ook voorsiening vir troues (daar is 'n kapel), verjaardagpartytjies, familiefeeste, spanbougeleenthede en konferensies. Volledige beplanning en spyseniering kan gedoen word.